PATVIRTINTA

Klaipėdos lopšelio-darželio „Traukinukas“

direktoriaus 2022 m. kovo 1 d.

įsakymu Nr. V-12

**KLAIPĖDOS LOPŠELIO-DARŽELIO ,,TRAUKINUKAS‘‘, „BORUŽĖLĖS“ SKYRIAUS**

**VIRTUALAUS RESPUBLIKINIO IKIMOKYKLINIO IR PRIEŠMOKYKLINIO**

 **UGDYMO ĮSTAIGŲ VAIKŲ,** **PEDAGOGŲ IR VAIKŲ TĖVŲ**

**KŪRYBINIŲ DARBŲ PROJEKTO** **„GIMTADIENIS APLANKO MUS VISUS“,**

**SKIRTO PAMINĖTI KLAIPĖDOS ĮKŪRIMO 770-ĄJĮ JUBILIEJŲ, NUOSTATAI**

 Gimtadienis – ypatinga kasmetinė diena, skirta tik mums. Tikima, kad gimtadienio šventimo tradicija atsirado labai seniai. Gimtadienių nešvęsti negalima, o ypač – jei tai 770-asis. Būtent tiek metų praėjo, kai **Klaipėda – seniausias Lietuvos miestas** 1252 metais pirmąkart paminėtas Memelburgo vardu. **Klaipėda rugpjūčio pirmąją švęs 770 metų jubiliejų, kuris bus puiki proga prisiminti įdomiausius ir svarbiausius uostamiesčio istorijos įvykius.**

 Šią žinią norime skleisti kuo plačiau. Klaipėdos istorija - įdomi ir unikali. Miestas ne kartą degęs ir vėl kilęs iš pelenų. Nedidelis jo senamiestis, bet savitas ir gražus. Tvarkomi ir restauruojami namai, mažoji architektūra sutraukia daugybę svečių iš kitų šalių, miestų. Siekiame jog vaikai pažintų Klaipėdą, pasivaikščiotų po seniausią Lietuvos miestą, aplankytų mėgiamas klaipėdiečių ir svečių susibūrimo vietas, susipažintų ar prisimintų jos spalvingą ir turtingą istoriją.

**I SKYRIUS**

**BENDROSIOS NUOSTATOS**

 1. Klaipėdos lopšelio - darželio „Traukinukas“ respublikinio projekto „Gimtadienis aplanko mus visus“ nuostatai reglamentuoja projekto tikslą ir uždavinius, projekto dalyvius, projekto organizavimo tvarką, baigiamąsias nuostatas.

 2. Kūrybinių darbų virtualų projektą „Gimtadienis aplanko mus visus“ organizuoja Klaipėdos lopšelis-darželis ,,Traukinukas", „Boružėlės“ skyrius.

 3. Projekto koordinatorės Klaipėdos lopšelio-darželio ,,Traukinukas" direktorė Jolanta Kanišauskienė, Klaipėdos lopšelio-darželio ,,Traukinukas", „Boružėlės“ skyriaus direktoriaus pavaduotoja ugdymui Jolita Zabitienė.

 4. Projekto iniciatorės Klaipėdos lopšelio-darželio ,,Traukinukas", „Boružėlės“ skyriaus ikimokyklinio ugdymo mokytoja metodininkė Regina Chochulia, logopedė Agnė Kareivienė.

 5. Projekto trukmė: 2022-03-15 – 2022-04-15

 6. Informacija apie projektą ir nuostatai skelbiami įstaigos internetiniame puslapyje

<https://darzelistraukinukas.lt/>

**II SKYRIUS**

**PROJEKTO TIKSLAS IR UŽDAVINIAI**

 7. Tikslas – pasveikinti Klaipėdą – vieną iš seniausių Lietuvos miestų su 770-uoju gimtadieniu.

8. Uždaviniai:

8.1. skatinti domėjimąsi Klaipėdos miestu, puoselėjant meilę gamtai ir Tėvynei;

8.2. ieškoti naujų būdų, formų, metodų ugdant pilietiškumą ir tautiškumą;

 8.3. lavinti vaikų saviraišką, meninius gebėjimus, kūrybiškumą, estetinį suvokimą, fantaziją;

8.4. siekti vaikų, tėvų ir pedagogų bendravimo ir bendradarbiavimo.

**III SKYRIUS**

**PROJEKTO DALYVIAI**

 9. Projekte kviečiami dalyvauti Respublikos ikimokyklinio ir priešmokyklinio ugdymo įstaigų ugdytiniai, jų tėvai ir pedagogai.

**IV SKYRIUS**

**PROJEKTO ORGANIZAVIMO IR KŪRYBINIŲ DARBŲ PATEIKIMO TVARKA**

 10. Vaikai kartu su mokytojomis ar tėveliais (globėjais, rūpintojais) domisi Klaipėdos miesto istorija: pasitelkę IKT grožisi miesto panorama, susipažįsta su Klaipėdos senamiesčio fachverkinio stiliaus išskirtiniais pastatais, atranda įvairias po miestą išsibarsčiusias skulptūras, užsuka į  garsųjį laivą „Meridianas“, nusikelia į Lietuvos jūrų muziejaus delfinariumą, pasiklauso Baltijos jūros ošimo (pateikiame nuorodas, kuriomis galite pasinaudoti, žr. Priedas Nr. 2)

 11. Pasitelkdami savarankiškai pasirinktas kūrybinės raiškos priemones vaikai gamina **dovaną-sveikinimą** **su užrašu „Klaipėdai 770“**.

 12. Projekto dalyviai **iki 2022 metų balandžio 15 d.** el. paštu reginachochulia@gmail.com pateikia kūrybišką, originalią, estetišką kūrybinio darbo nuotrauką JPG formatu.

 13. Projekto dalyviai užpildo dalyvio anketą (žr. Priedas Nr.1) ir atsiunčia kartu su projekto kūrybinio darbo nuotrauka.

 14. Iš vienos ugdymo įstaigos laukiame ne daugiau kaip 2 vaikų kūrybinių darbų fotonuotraukų.

 15. Išankstinė registracija nereikalinga.

**V SKYRIUS**

**AUTORIŲ APDOVANOJIMAI**

 16. Visiems projekto dalyviams bus išsiųsti Klaipėdos lopšelio-darželio „Traukinukas“, „Boružėlės“ skyriaus padėkos raštai dalyvio kortelėje nurodytu elektroniniu paštu.

**VI SKYRIUS**

**BAIGIAMOSIOS NUOSTATOS**

 17. Kūrybinių darbų fotonuotraukų atsiuntimas organizatoriams laikomas autorių sutikimu su parodos sąlygomis.

 18. Projektui pateiktos veiklų nuotraukos gali būti neatlygintinai ir be apribojimų naudojamos
projekto sklaidos tikslais, publikavimui, iliustravimui.

 19. Kūrybinių darbų ekspoziciją bus galima pamatyti Klaipėdos lopšelio-darželio „Traukinukas“ interneto svetainėje <https://darzelistraukinukas.lt/> nuo 2022 m. balandžio 25 d. iki 2022 m. rugpjūčio 26 d.

 20. Kontaktai pasiteiravimui dėl išsamesnės informacijos: Klaipėdos lopšelio-darželio „Traukinukas“, „Boružėlės“ skyriaus direktoriaus pavaduotoja ugdymui Jolita Zabitienė, tel. +370 618 45962 el. p. 69jolita@mail.ru , ikimokyklinio ugdymo mokytoja Regina Chochulia, tel. Nr.+370 671 20448, el. p. reginachochulia@gmail.com

 ----------------------------------------------------------------------

Priedas Nr. 1

**KLAIPĖDOS LOPŠELIO-DARŽELIO ,,TRAUKINUKAS‘‘, „BORUŽĖLĖS“ SKYRIAUS**

**VIRTUALAUS RESPUBLIKINIO IKIMOKYKLINIO IR PRIEŠMOKYKLINIO**

**UGDYMO ĮSTAIGŲ VAIKŲ, PEDAGOGŲ IR VAIKŲ TĖVŲ**

**KŪRYBINIŲ DARBŲ PROJEKTO**

**„GIMTADIENIS APLANKO MUS VISUS“**

**DALYVIO KORTELĖ**

|  |  |
| --- | --- |
| Ugdymo įstaiga  |  |
| Autoriaus vardas, amžius |  |
| Pedagogo ir/ar tėvų (globėjų, rūpintojų) vardas, pavardė |  |
| Elektroninis paštas (padėkai atsiųsti) |  |

Priedas Nr. 2

 Vykdant projektą **„GIMTADIENIS APLANKO MUS VISUS“** rekomenduojame pasinaudoti

nuorodomis apie Klaipėdą:

<https://welovelithuania.com/klaipedai-770-10-idomiu-ir-netiketu-istoriniu-faktu-apie-uostamiesti/>

Klaipėda <https://www.youtube.com/watch?v=tQfw9h9xGuc&t=3s>

Ekskursija po Klaipėdą <https://www.youtube.com/watch?v=lWH04ZNrWBE>

Klaipėda iš aukštai <https://www.youtube.com/watch?v=3uZ0PJWscUo>

Klaipėdos pilis ir piliavietė <http://www.krastogidas.lt/objektai/275-klaipedos-pilis-ir-piliaviete>

Klaipėda „Senamiesčio skulptūros" <https://www.youtube.com/watch?v=CsFVhHfZ55o>

Vasara Klaipėdos Senamiestyje <https://www.youtube.com/watch?v=MDFOnRzgaig&t=12s>

Fachverkas – architektūros stilius <https://www.tripus.lt/objektai/fachverkas>

Klaipėdos jūrų muziejus <https://www.youtube.com/watch?v=Vg_oE0dmyUY>

Klaipėdos miesto simbolis - Meridianas <https://www.youtube.com/watch?v=DZ8gVfC2e4I>

Klaipėdos Pilies Uostas <https://www.youtube.com/watch?v=7Edf2H06p8c>

Baltijos jūra <https://www.youtube.com/watch?v=Sxr14W1jY5c>

Banguojanti jūra <https://www.youtube.com/watch?v=EmtwW4WY2VM&t=36s>